kardosdrur/scandi-wiki huggingface dataset:
Christopher Georg von Wallmoden

Christopher Georg von Wallmoden (6. juni 1730 på godset Wallmoden i Braunschweig – 23. oktober 1793) var en dansk godsejer og amtmand.

Han fødtes på godset Wallmoden og var søn af brunsvigsk major Hans Georg von Wallmoden. Han kom 1744 til Danmark og indtrådte i dansk tjeneste som page hos kronprinsen, blev 1755 hofjunker, 1758 kammerjunker, 1768 kammerherre og blev 5. maj 1777 hvid ridder. Wallmoden var amtmand over Nykøbing Amt fra 1772 indtil 1793 og var tillige amtmand over Møn Amt 1773-83. 1790 fik han gehejmerådstitlen og døde 23. oktober 1793.

Han ægtede 9. november 1759 Cathrine Margrethe Lehn (18. januar 1731 – 4. november 1788), datter af godsejer Abraham Lehn. Med hende fik han godserne Fuglsang og Priorskov. Begge hviler i Toreby Kirke. Wallmodens slægt uddøde her i landet på mandssiden med hans søn Frederik von Wallmoden (død 1823).

Kilder 
 Louis Bobé, "Christopher Georg von Wallmoden", i: C.F. Bricka (red.), Dansk Biografisk Lexikon, København: Gyldendal 1887-1905.
 Jørgen Bloch, Stiftamtmænd og Amtmænd i Kongeriget Danmark og Island 1660-1848, København: Rigsarkivet og C.A. Reitzels Forlag 1895, s. 44 og 58. Tilgængelig online
 Jesper Munk Andersen, “Christopher Georg von Wallmoden, konturerne af et liv og levned i skifteprotokollens skær 1730-1793”, i: Ole Arpe Munksgaard (red.), Lolland-Falsters Historiske Samfund Årbog 2021, Rødby: Lolland-Falsters Historiske Samfund 2021

Danskere i 1700-tallet
Amtmænd fra Danmark
Godsejere fra Danmark
Riddere af Dannebrog (1671-1808)
Personer i Dansk Biografisk Leksikon
Kammerherrer fra Danmark
Gehejmeråder fra Danmark
Gargždai

Gargždai er en by i det vestlige Litauen beliggende i Klaipėda apskritis, i Klaipėda distriktskommune, som Gargždai er hovedsæde for. Floden Minija løber gennem byen. Gargždai Stadion er det vigtigste stadion i byen.

Gargždai ligger ved motorvejen A1, der går fra Klaipeda via Kaunas til Vilnius og tæt ved den den gamle østpreussiske-litauiske grænse, den østpreussiske landsby på den anden side af grænsen (nu i Litauen) hedder Laugaliai, på daværende tidspunkt: .

Navn 

Gargždai er byens litauiske navn. På polsk: hedder den Gorżdy, russisk: Гаргждай (), hviderussisk: Горжды (), jiddisch: גורזד (), tysk: Garsden, lettisk: Gargždi og på ẑemaitisk hedder byen: Gargždā.

Holocaust 

Det samlede antal jødiske indbyggere i Gargždai dræbt af de nazistiske dødspatruljer under Holocaust, er mindst 500, herunder 200 mænd dræbt den 24. juni 1941, og 300 kvinder med børn blev dræbt den 14. og 16. september 1941. Drabene blev begået af Einsatzgruppe A under kommando af SS Brigadeführer Walter Stahlecker, og dokumenteres i Jägerrapporten.

Sport 
 FK Banga Gargždai;
 Gargždų centrinis stadionas.

Gargždai består af to seniūnijos 

 Gargždų seniūnija
 Dauparų-Kvietinių seniūnijos

Gargždais venskabsbyer

Kilder

Eksterne henvisninger 

 Klaipėda distriktskommunes hjemmeside  

Byer i Klaipėda amt
Ultimate Kylie (DVD)

Ultimate Kylie er en DVD af den australske sangerinde Kylie Minogue og blev udgivet samtidig med opsamlingsalbumet Ultimate Kylie. Den indeholder alle musikvideoer fra hendes studiealbums og en forestilling af "Can't Get Blue Monday Out of My Head" på Brit Awards i 2002.

Sporliste 
"I Should Be So Lucky"
"Got to Be Certain"
"The Loco-Motion"
"Je Ne Sais Pas Pourquoi"
"Especially for You"
"Hand on Your Heart"
"Wouldn't Change a Thing"
"Never Too Late"
"Tears on My Pillow"
"Better the Devil You Know"
"Step Back in Time"
"What Do I Have to Do?" (7" Mix)
"Shocked"
"Give Me Just a Little More Time"
"Celebration"
"Confide in Me"
"Put Yourself in My Place"
"Where the Wild Roses Grow"
"Did It Again"
"Breathe"
"Spinning Around"
"On a Night Like This"
"Kids"
"Please Stay"
"Can't Get You Out of My Head"
"In Your Eyes"
"Love at First Sight"
"Come into My World"
"Slow"
"Red Blooded Woman"
"Chocolate"

Ekstranummer
"I Believe in You"
"Can't Get Blue Monday Out of My Head" (Live at Brit Awards 2002)

Eksterne henvisninger 
Ultimate Kylie (DVD) på Allmusic

Kylie Minogue-musikvideoer og DVD
Oscar Carlson

Oscar Conrad Carlson (20. marts 1840 i København – 19. marts 1864 ved Dybbøl) var en dansk maler. Oscar Carlsons Præmie er opkaldt efter ham.

Hans forældre var skomagermester Carl Carlson og Christiane Caroline Lorentzen. Han besøgte efter forberedelse hos F.F. Helsted Kunstakademiet i årene 1856-61, hvor han vandt den lille guldmedalje 1858. Især Niels Simonsen fik betydning for Carlsons tidligere værker, men i hans hovedværk: En Erklæring (1863), som udstilledes efter hans død, viste han sig som en meget lovende kunstner. Det er velovervejet i kompositionen, smukt og stilfærdigt i farven, ægte i karakteristikken af figurerne, og værkets alvor giver mindelser om Christen Dalsgaard. Carlson deltog som værnepligtig og siden sekondløjtnant ved 10. infanteriregiment i krigen 1864, hvilket kostede ham livet, og tegnede under felttoget en række tegninger til Illustreret Tidende, som demonstrerer hans evne til at opfatte en situation både med lune og sikkerhed.

I Illustreret Tidende 10. april 1864, side 237 findes hans sidste tegning fra felten og side 325 hans portræt. Der findes også to fotografier, det ene i helfigur fra 1858 af Peter Most.

Han udstillede på Charlottenborg Forårsudstilling i årene 1859-64 (4 gange med 6 værker) og hans værker blev vist på Raadhusudstillingen i 1901.

Værker 

Malerier:
 Portræt af liggende hund (1859, solgt på Bruun Rasmussen Kunstauktioner i Vejle 24. februar 1994 som lot nr. 940)
 Et natligt forhør (1861, solgt på Bruun Rasmussen Kunstauktioner 9. september 2004 som lot nr. 1712)
 En erklæring (1863)
 En passiar på gårdspladsen (solgt på Bruun Rasmussen Kunstauktioner 31. august 1993 som lot nr. 112)
 Saxo Grammaticus (tidligere i Johan Hansens samling, solgt på Bruun Rasmussen Kunstauktioner 17. maj 2010 som lot nr. 629)
 Ved kirken (tidligere i Johan Hansens samling)
 Fra kirken (tidligere i Johan Hansens samling)
 En bondedreng (tidligere i Johan Hansens samling)
 En bondegård (tidligere i Johan Hansens samling)
Tegninger:
 Cand.phil. Casper Kahrs (1855, Frederiksborgmuseet)
 En snehytte ved forposterne i Sundeved (1864, sammesteds)
 Tegninger gengivet som xylografier i Illustreret Tidende: Arveprins Ferdinands bisættelse 19. juli 1863; Scener fra krigen, trykt 13. marts 1864, 20. marts 1864 og 10. april 1864.

Kilder

Eksterne henvisninger 
 

Faldne danske militærfolk
Personer i den 2. Slesvigske Krig fra Danmark
Personer fra København
Malere fra Danmark
Danskere i 1800-tallet
Officerer fra Danmark
Apotekerbevilling

Apotekerbevilling, for at kunne drive et apotek kræver det, at man har en bevilling.
 
En ledig apotekerbevilling bliver slået op af Lægemiddelstyrelsen, som også behandler ansøgningerne fra interesserede kandidater.

Lægemiddelstyrelsen anbefaler efterfølgende de bedst egnede kandidater til sundhedsministeren, som træffer det endelige valg af, hvem der skal have tildelt den ledige bevilling.

Kildehenvisninger

Apoteksvæsen
Apoteker
Farmakologi
Udspærret fløjlsblomst

 
Udspærret fløjlsblomst (Tagetes patula) er en énårig, urteagtig plante med en busket, opret vækst. Arten hører hjemme i Mellemamerika, men der er udviklet et utal af sorter, som meget ofte bruges som "sommerblomster" i europæiske haver. Alle dele af planten er forsynet med kirtler, som udskiller en kraftig lugt.

Beskrivelse 
Udspærret fløjlsblomst er en enårig, urteagtig plante med en opret, forgrenet vækst. Stænglerne er hårløse og runde eller let riflede i tværsnit. bladene er modsat stillede og uligefinnede med skarpt tandet rand. Oversiden er blank og mørkegrøn, mens undersiden er mat og lysegrøn. 

Blomstringen foregår i juli-august (ofte dog indtil oktober), hvor blomsterne ses i endestillede kurve. De yderste kranse af blomster er tungeformede og let bølgede, men uden spids. De midterste blomster er derimod rørformede. Kronbladene er oprindeligt gule, men orangerøde blomster findes også. Frøene er små nødder, som spirer villigt.

Rodsystemet er kraftigt og tæt forgrenet. I naturen udvikler planten flere dybtgående rødder. Arten er kendt for at kunne dræbe insektlarver og rundorme ved hjælp af stoffer, som udskilles fra rødderne

Højde x bredde og årlig tilvækst: 0,50 x 0,30 m (50 x 30 cm/år).

Hjemsted 
Udspærret fløjlsblomst hører hjemme i Mellem- og Sydamerika, og den kan findes fra Mexico og Nicaragua til bjergene i Bolivia. Den kan klare sig i alle jordtyper, når blot de er veldrænede, og den tåler frost ned til –1° C. I skygge blomstrer den ikke ordentligt. 

Arten har tendens til at blive invasiv, og på bredden af Vltava nær Karlsbroen i Prag, Tjekkiet, vokser denne art sammen med bl.a. angelik, alm. fredløs, kattehale, alm. rajgræs, bittersød natskygge, blæresmelde, butbladet skræppe, fliget brøndsel, håret star, kærgaltetand, langbladet mynte, lodden dueurt, purpurpil, rørgræs og skørpil

Anvendelse 
Hovedsageligt bruges planten som sommerblomst i haver og parker, men den har også en anvendelse som jordforbedringsmiddel, fordi den kan fordrive det sygdomsbillede, som kaldes "jordtræthed". Dette udnyttes i udstrakt grad hos de planteskoler, som dyrker roser.

Noter

Eksterne henvisninger 

Sommerblomster
Haveplanter
Nytteplanter
Romlund Kirke

Romlund Kirke er en lille sognekirke beliggende i landsbyen Romlund ca. 10 km vestnordvest for Viborg. Romlund Sogn har ca. 275 indbyggere og indgår i Vorde-Fiskbæk-Romlund Pastorat.

Kirkens ydre 
Kirkens alder og bygningshistorie er noget uklar. Den består af kor og skib bygget af grove kampesten, men med hjørner af tegl. Murene står dels på tilhugne granitkvadre og dels på utilhugne kampesten. Enkelte gotiske stiltræk gør, at man sætter byggeperioden til omkring 1300. Muligvis har koret været den oprindelige kirke, som senere er udvidet med skibet. Våbenhuset på kirkens sydside er fra 1958, hvor det erstattede et ældre våbenhus. Kirkeklokken er ophængt på korets østgavl.Den tilmurede norddøråbning er svagt spidsbuet, mens syddøråbningen er rundbuet. Mod syd har skib og kor hver et vindue, den øverste del af den gamle norddøråbning er omdannet til et vindue og desuden har skibet et lille vindue i vestgavlen. Kirken har overalt tegltag.

Kirkens indre 
Kirkerummet har bjælkeloft, skibet er bredt og kort, korbuen mellem skib og kor er af nyere dato. Alteret består af et alterbord samt et kors ophængt på østvæggen. Alterkorset og alterbordets forside er keramikarbejder lavet af Viborg-kunstneren Gudrun Meedom Bæch. Korset er fra 1968 og består af 6 keramikfelter, hvori der er fremstillet scener fra Jesu liv. Alterbordets forside, som er lavet i 1988, består ligeledes af 6 keramikfelter med scener fra skabelsesberetningen.

Prædikestolen og den tilhørende lydhimmel har oprindelig haft sin plads bag ved alterbordet ophængt på korets østvæg, men er i slutningen af 1800-tallet blevet flyttet til den mere normale placering i skibet. Prædikestolen har præg af renæssancestil, men menes at være fra 1685. Den har billeder af de fire evangelister. Lydhimmelen, som er fra 1702, er fremstillet af den lokale billedskærer, Christen Jacobsen Billedsnider, som har sat sig selv et minde i form af et krucifiks, som hænger på skibets nordvæg. Her findes også et epitafium – formentlig lavet af Christen Jacobsen – over en ejer af den nærliggende Boller Hovedgård.

Døbefonten er en romansk granitfont uden udsmykninger. Granitfoden er ny.

Et kirkeskib, fuldriggeren Kathrine, er fra 1946.

Orglet, som har 4 stemmer, er fra 1959 og fremstillet af Jydsk Orgelbyggeri i Aarhus.

Galleri

Eksterne henvisninger 

 Folder fremlagt i kirken.
 Erik Horskjær: De danske Kirker, bind 12, København 1969
 Romlund Kirke hos KortTilKirken.dk
 Kirkens beskrivelse i Trap – Kongeriget Danmark, 3. Udgave 4. Bind, s. 697 hos Projekt Runeberg

Kirker i Viborg Kommune
Kirker i Viborg Stift
Kirker i Viborg Amt
Kylie Showgirl

Kylie Showgirl er en DVD af den australske sangerinde Kylie Minogue. Den blev filmet under turen Showgirl: The Greatest Hits Tour den 6. maj 2005 på Earl's Court Exhibition Center i London og blev udgivet af EMI den 25. november 2005 i Europa.

Sporliste 
"Overture"
"Better the Devil You Know"
"In Your Eyes"
"Giving You Up"
"On a Night Like This"
"Shocked"
"What Do I Have to Do?"
"Spinning Around"
"In Denial"
"Je Ne Sais Pas Pourquoi"
"Confide in Me"
"Red Blooded Woman"/"Where the Wild Roses Grow"
"Slow"
"Please Stay"
"Over the Rainbow"
"Come into My World"
"Chocolate"
"I Believe in You"
"Dreams"
"Hand on Your Heart"
"The Loco-Motion"
"I Should Be So Lucky"
"Your Disco Needs You"
"Put Yourself in My Place"
"Can't Get You Out of My Head"
"Especially for You"
"Love at First Sight"

Eksterne henvisninger 
Kylie Showgirl på Allmusic

Kylie Minogue-musikvideoer og DVD
National Association 1872

National Association of Professional Base Ball Players 1872 var den anden sæson i baseballligaen National Association of Professional Base Ball Players. Ni hold deltog i ligaen, som for første gang blev vundet af Boston Red Stockings.

Resultater

Kilder / eksterne henvisninger 
baseball-reference.com – 1872 
Charlton's Baseball Chronology – 1872  
Retrosheet.org – The 1872 Season 

Sæsoner i National Association of Professional Base Ball Players
Sport i 1872
National Association 1871

National Association of Professional Base Ball Players 1871 var den første sæson i baseballligaen National Association of Professional Base Ball Players. Ni hold deltog i ligaen, som blev vundet af Philadelphia Athletics.

Resultater

Kilder / eksterne henvisninger 
 baseball-reference.com – 1871 
Charlton's Baseball Chronology – 1871  
Retrosheet.org – The 1871 Season 

Sæsoner i National Association of Professional Base Ball Players
Sport i 1871
Maramabønne-slægten

Maramabønne (Tylosema) er en slægt med nogle få arter, der er udbredt i det østlige og sydlige Afrika. Det er flerårige, urteagtige planter med en krybende eller nedliggende vækst. Stænglerne er glatte og bærer spredt stillede, runde eller tolappede blade med hel rand. Blomsterne er 5-tallige og regelmæssige med gule kronblade. Frugterne er korte bælge med nogle få, store frø.

 Maramabønne (Tylosema esculentum)

 Tylosema argentea
 Tylosema fassoglense
 Tylosema humifusa

Nytteplanter
Ovidiu Alin Hațegan

Ovidiu Alin Hațegan (født 17. juli 1980) er en rumænsk fodbolddommer fra Arad. Han har dømt internationalt under det internationale fodboldforbund FIFA siden 2008, hvor han siden 2011 har været indrangeret som kategori 1-dommer.<ref>World Referee, Internationally Ovidiu Hategan is listed as a first category referee.  , hentet 2. november 2011</ref>

 Kampe med danske hold 
 Den 25. august 2011: Playoff til Europa League: Sporting Lissabon – FC Nordsjælland 2-1.
 Den 3. november 2011: Europa Leagues gruppespil: OB – Twente.

 Referencer 
 Fodnote 

 Ekstern henvisning 
 World Referee, Statistik for Hategan  , hentet 2. november 2011

Fodbolddommere fra Rumænien
Dommere i UEFA Europa League
Third act in The Theater of Madness

Third Act in the Theatre of Madness er det fjerde studiealbum fra det danske Melodic Black Metal-band Illnath udgivet i November 2011.

Numre 
 Third Act"
 "Scarecrow"
 "Lead the Way"
 "Snake of Eden"
 "Shorthanded"
 "Spring Will Come"
 "Tree of Life and Death"
 "Fall of Giants"
 "Vampiria"
 "Kingship Incarnate (CD bonus)"

Album fra 2011
Patientombuddet

Patientombuddet er en tidligere institution under Ministeriet for Sundhed og Forebyggelse. Den er oprettet 1. januar 2011 i henhold til Lov om klage- og erstatningsadgang inden for sundhedsvæsenet. Patientombuddets hovedopgave var at behandle klager over den faglige behandling i det danske sundhedsvæsen. 

Styrelsen blev nedlagt den 8. oktober 2015, da den sammen med tilsynsområdet i Sundhedsstyrelsen blev lagt sammen i den nye Styrelse for Patientsikkerhed.

Organisation

Patientklagecenter 
Patientklagecentret modtog klager over den sundhedsfaglige virksomhed i det danske sundhedsvæsen og klager vedrørende patientrettigheder. Under patientklagecentret hørte også klager over afgørelser fra de lokale psykiatriske patientklagenævn vedrørende tvangsbehandling.

Erstatningssagscenter 
Erstatningssagscenter tog sig af klager over afgørelser fra Patientforsikringen om erstatning for patientskader og lægemiddelskader.

Under erstatningssagscentret hørte:
 Patientskadeankenævnet, som behandler klager over patientforsikringens afgørelser vedrørende patientskader.
 Lægemiddelskadeankenævnet, som behandler klager over patientforsikringens afgørelser vedrørende lægemiddelskader.

Læringsenhed 
Læringsenheden under Patientombuddet varetog den centrale administration af rapporteringssystemet for utilsigtede hændelser i sundhedsvæsenet (DPSD). Denne læringsenhed modtog på nationalt niveau de rapporterede hændelser og gennemgik og formidlede viden herfra tilbage til sundhedsvæsenet.

International sygesikring 
International Sygesikring vejledte om rettigheder til sygehjælp efter dansk lovgivning, EU-regler og andre internationale aftaler om sygesikring under midlertidige ophold eller bopæl i EØS-lande og Schweiz mv.

Kilder 

Ministeriet for Sundhed og Forebyggelse
Etableret i 2011
Ophørt i 2015
Sundhedsvæsen i Danmark
Nationaldivisioun

Nationaldivisioun, fransk: Division Nationale, tysk: Nationaldivision er den bedste fodboldrække i Luxembourg for herrer. Indtil 2011 var ligaen kendt som BGL Ligue, som var ligaens sponsorerede navn fra 2007 - 2011. Landets 14 bedste klubber spiller årligt om det Luxembourgske mesterskab. Turneringen arrangeres af Fédération Luxembourgoise de Football og har været afholdt siden år 1909. De mest succesfulde hold er Jeunesse Esch og Racing FC Union Luxembourg, der begge har vundet turneringen hele 28 gange.

Klubber i Nationaldivisioun 2011/12

Historie 
Nedenstående er en liste over samtlige vindere af den luxembourgske liga gennem tiden:

Eksterne henvisninger 
 Homepage des Luxemburger Fußball Bundes  
 Private Homepage zum Luxemburger Fußball mit vielen Statistiken 

Fodboldligaer
Fodbold i Luxembourg
Etableret i 1909
Finsensvej

Finsensvej er en vej i Frederiksberg Kommune, der er opkaldt efter Niels Finsen. Vejen hed tidligere Lampevej. Den er 1,683 km lang og går fra Nordre Fasanvej, hvor den skifter navn fra Howitzvej til Sønderjyllands Alle, hvor den ved kommunegrænsen bliver til Jernbane Alle. Undervejs krydser den blandt andet Dalgas Boulevard og går under jernbanesporene på Frederikssundbanen.

Historie
Finsensvej er anlagt i 1755 og hed sammen med Howitzvej, oprindeligt Lampevej.

Bygninger
På Finsensvej kan man (eller har man kunnet) finde følgende etablissementer:
 Nr. 3-13: Krystalgården, opført i 1969 og tegnet af Jørgen Buschardt. Her lå tidligere først Bryggeriet Frederiksberg og dernæst (i nr. 9) Krystalisværket tegnet af Carl Harild m.fl.
 Nr. 15: Patientombuddet
 Nr. 39A: Nordisk Radio A/S, opført i 1946 og tegnet af Einar Rosenstand
 Nr. 47 A-B: tegnet af Ole Hagen
 Nr. 61-71: Treleddet, et boligkompleks opført 1930-31 og tegnet af Thorvald Dreyer sammen med Palle Suenson
 Solbjerg Have 2-32 og Lauritz Sørensens Vej 25-127: Boligbebyggelsen Solberg Have, opført 1977-80 ved Fællestegnestuen. Her lå tidligere Solbjerg Mejeri under Det Danske Mælke-Compagni opført 1925 ved Thorvald Gundestrup
 Nr. 74: Frederiksberg Kommunes elektricitetsværk opført i 1908 og tegnet af Hans Wright
 Nr. 76: Frederiksberg Gasværk, etableret (på denne adresse) 1895
 OK-Klubben

Eksterne henvisninger

Kilder

Gader på Frederiksberg
Etableret i 1755
Lygte og lanterne

En lygte eller en lanterne (fra latin la(n)terna, af græsk lampter = lysestage, af lampein = lyse) er en fastsiddende eller transportabel beskyttende robust delvis gennemsigtig beholder, som indeholder en lyskilde. En lygte kan være beskyttet mod vind - og kan være beskyttet mod snavs, regn, vand (vandtæt) - og evt. være stødsikret.

Beholderen er oftest af metal med ruder af glas, men der findes også lygter af papir eller rispapir (papirlygter eller lampioner). Lyskilden kan være levende eller elektrisk. Også formen kan varieres. Lygter kan bruges enten indendørs eller udendørs. Lygter har ofte både en praktisk og dekorativ funktion, f.x. som havelygte.

Lygter og lanterner kan inddeles efter flere egenskaber. De nævnte inddelingers emner er de mest kendte - der er flere emner:

 Lyskilde:
 Lysdiodelygte
 Gaslygte
 Energikilde:
 Batterilygte
 Mekanisk energiforsynet lygte
 Anvendelse:
 Gadelygte
 Lommelygte
 Pandelygte
 Forlygte
 Tågeforlygte
 Havelygte
 Sikkerhedslygte
 Signallygte - I flere hundrede år er lygter blevet anvendt på søfartøjer. Signallygter udsender typisk farvet lys. Signallygter anvendes fx også på fly.
 Konstruktion:
 Hornlygte

Begivenheder med lygter og lanterner 
Om efteråret (især på mortensaften) afholdes mange steder lanterneoptog eller lanternefester, hvor børnene går i samlet flok med hjemmelavede papirlygter og synger sange som Her går jeg med min lanterne eller Lanterne, lanterne, sol og måne og stjerne. En del børnelanterner er lavet af brandhæmmende papir.

Se også 
 Gadebelysning
 Søgelys
 Lyskegle
 Lampe - ubeskyttet lyskilde - typisk til oplysning indendørs.

Referencer

Eksterne henvisninger 

 
Beholdere
Lamper
Traditioner fra Danmark
Estonian Air

Estonian Air var det nationale flyselskab i Estland. Selskabet var ejet af den estiske stat (90 %) og SAS Group (10 %), med hub på Lennart Meri Tallinn Airport i den estiske hovedstad Tallinn. Selskabet startede flyvningerne 1. december 1991.

Historie 
Efter Estland blev erklæret selvstændigt i august 1991, ville landets regering starte et nationalt flyselskab. Dette skete med fly fra flyselskabet Aeroflots nedlagte afdeling i Tallinn. Flyvningerne startede 1. december 1991 med ruter til Stockholm, Helsinki og Frankfurt. Måneden efter kom også Amsterdam og København på destinationskortet.

Estonian Air havde i november 2011 i alt 8 fly i flåden. De største var to Boeing 737-500 og Boeing 737-300. Derudover havde selskabet to nye fly af typen Bombardier CRJ900 med plads til 88 passagerer, samt to eksemplarer af 33-sæders Saab 340.

Selskabet indgav den 7. november 2015 konkursbegæring efter at Europa-Kommissionen afgjorde at den statsstøtte, selskabet har modtaget, er ulovlig og derfor skal tilbagebetales.

Noter

Eksterne henvisninger 

 Estonian Airs officielle hjemmeside  

Tidligere flyselskaber fra Estland
Etableret i 1991
Statsejede virksomheder
SAS Group
Ophørt i 2015
Rigas Byråd

Rigas Byråd () er det der svarer til en kommunalbestyrelse for byen Riga, hovedstaden i Letland, og er beliggende i Rigas rådhus på Rātslaukums (Rådhuspladsen) i hjertet af Riga. Riga byråd består af 60 byrådsmedlemmer, der vælges hvert 4. år, fastsat på grundlag af partiernes fraktioner.

Arbejdet i Riga byråd er organiseret af formanden (i øjeblikket Nils Ušakovs), næstformænd, præsidium, byens administrerende direktør, distrikternes administrerende direktører og ansatte i de kommunale institutioner og virksomheder. Riga byråds præsidium består af formanden for Riga byråd og repræsentanter udpeget af de politiske partier eller partiblokke valgt til byrådet.

Rådhusbygningen 

Lige under Rigas rådhus (ødelagt under 2. verdenskrig, genopbygget i 2003) ligger en smal brostensbelagt gade, der er hjemsted for forskellige souvenir- og blomsterbutikker, et større vandfald på tre etagers højde og resterne af en gammel træstub afdækket under den genopbygningsprocessen. En lille mindeplade angiver, at denne eg tidligere voksede på bredden af Daugava-floden.

Rigas borgmestre i nyeste tid

Eksterne henvisninger 
 Officiel hjemmeside  

Byråd
Letlands politik